Document ID: 32009R1201

KOMISIJOS REGLAMENTAS (EB) Nr. 1201/2009,
2009 m. lapkričio 30 d.
kuriuo įgyvendinamos Europos Parlamento ir Tarybos reglamento (EB) Nr. 763/2008 dėl gyventojų ir būstų surašymų nuostatos dėl temų techninių specifikacijų ir jų suskirstymo
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2008 m. liepos 9 d. Europos Parlamento ir Tarybos reglamentą (EB) Nr. 763/2008 dėl gyventojų ir būstų surašymų (1), ypač į jo 5 straipsnio 4 dalį,
kadangi:
(1)
Siekiant užtikrinti, kad valstybėse narėse atliktų gyventojų ir būstų surašymų duomenys būtų palyginami ir būtų galima parengti patikimas Bendrijos lygmens apžvalgas, surašymo temos, kaip reikalaujama Reglamente (EB) Nr. 763/2008, turi būti apibrėžtos ir suskirstytos vienodai visose valstybėse narėse. Todėl Reglamente (EB) Nr. 763/2008 reikalaujama, kad Europos Komisija nustatytų šių temų technines specifikacijas ir jų suskirstymą.
(2)
Šiame reglamente numatytos priemonės atitinka Europos statistikos sistemos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiame reglamente nustatytos surašymo temų techninės specifikacijos ir jų suskirstymas, būtini Reglamentui (EB) Nr. 763/2008 įgyvendinti. Techninės specifikacijos, taikytinos duomenims, kurie bus siunčiami Europos Komisijai už 2011 ataskaitinius metus, pateiktos šio reglamento priede.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2009 m. lapkričio 30 d.

Labels: 12
0
19